Δήλωση φόρου δωρεάς μέσω της εφαρμογής myProperty
Ηλεκτρονική Yποβολή Δήλωσης Φόρου Δωρεάς-με Συμβόλαιο ή χωρίς Συμβόλαιο Ηλεκτρονική Δήλωση Φόρου Δωρεάς -με Συμβόλαιο ή χωρίς Συμβόλαιο Δήλωση Φόρου Δωρεάς - με Συμβόλαιο ή χωρίς Συμβόλαιο- μέσω myPROPERTY Ψηφιακή Δήλωση Φόρου Δωρεάς -με Συμβόλαιο ή χωρίς Συμβόλαιο
Η δήλωση φόρου Δωρεάς σε περίπτωση που συντάσσεται συμβόλαιο συμπληρώνεται από τον πιστοποιημένο συμβολαιογράφο που θα καταρτίσει τη συμβολαιογραφική πράξη και υποβάλλεται από τους συμβαλλόμενους με τη χρήση των προσωπικών κωδικών διαπιστευτηρίων TAXISnet που εκδίδονται μέσω της Γενικής Γραμματείας Πληροφοριακών Συστημάτων και Ψηφιακής Διακυβέρνησης. Σε περίπτωση που για την δωρεά δεν συντάσσεται συμβόλαιο, η δήλωση υποβάλλεται ψηφιακά από τους συμβαλλομένους, με τη χρήση των προσωπικών τους κωδικών TAXISnet. Η έναρξη υποβολής της δήλωσης γίνεται είτε από οποιανδήποτε συμβαλλόμενο (δωρητή ή δωρεοδόχο) και η οριστική υποβολή της με την αποδοχή της από τον έτερο εξ αυτών.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην υποβολή της δήλωσης φόρου δωρεάς και παρέχεται μέσω της ηλεκτρονικής εφαρμογής MyProperty της ΑΑΔΕ για τις περιπτώσεις δωρεάς με ή χωρίς τη σύνταξη συμβολαιογραφικού εγγράφου.
Πιστοποιητικό οικογενειακής κατάστασης ή άλλο ισοδύναμο έγγραφο.
Για ακίνητο: τα Έντυπα του Αντικειμενικού Προσδιορισμού, ανά κατηγορία ακινήτου που μεταβιβάζεται με τις απαραίτητες Βεβαιώσεις και Πιστοποιητικά που απαιτούνται για τη συμπλήρωση των Εντύπων του Αντικειμενικού Προσδιορισμού σύμφωνα με τις αποφάσεις του Υπουργού Εθνικής Οικονομίας και Οικονομικών.
Για περιουσιακό στοιχείο που απολαμβάνει ειδικής απαλλαγής από τον φόρο δωρεάς, τα δικαιολογητικά που έχουν καθοριστεί με τον οικείο νόμο/ αποφάσεις.
Για μη εισηγμένες μετοχές, επιχείρηση και λοιπούς τίτλους: τα φύλλα υπολογισμού αξίας της επιχείρησης, των μετοχών κ.λπ., σύμφωνα με την ΠΟΛ.1055/2003 απόφαση και τα οικονομικά στοιχεία της επιχείρησης που απαιτούνται για τον προσδιορισμό της αξίας.
Για εισηγμένες σε χρηματιστήριο μετοχές, ομολογίες, αρχείο του οικείου χρηματιστηρίου με τις ημερήσιες τιμές κλεισίματος των προϊόντων αγορών του, όπως αυτές δημοσιεύονται στον επίσημο ιστότοπο του, από το οποίο πρέπει να προκύπτει η αξία του χρεογράφου κατά την προηγούμενη ημέρα της σύστασης της γονικής παροχής (τιμή κλεισίματος).
Για μετοχές κάθε είδους και λοιπές κινητές αξίες, ιδιωτικό συμφωνητικό ή συμβολαιογραφικό έγγραφο.
Για χρηματική δωρεά προς πρόσωπα Α ΄ κατηγορίας υπαγόμενη στο αφορολόγητο όριο των 800.000 Ευρώ, το παραστατικό -αποδεικτικό μεταφοράς του ποσού μεταξύ των λογαριασμών των συμβαλλομένων, ενώ αν διενεργείται με κατάθεση επιταγής μέσω τραπεζών, αντίγραφο του σώματος της επιταγής και της αναλυτικής κίνησης (extrait) του λογαριασμού από τον οποίο τροφοδοτήθηκε η τραπεζική επιταγή και αντίγραφο του καταθετηρίου αυτής ή αντίγραφο της αναλυτικής κίνησης (extrait) του λογαριασμού κατάθεσης.
Για χρηματική δωρεά, υπαγόμενη σε αυτοτελή φορολόγηση, κατά περίπτωση: το ιδιωτικό συμφωνητικό ή η συμβολαιογραφική πράξη για την παράδοση των χρημάτων, το αποδεικτικό ανάληψης/κατάθεσης σε τραπεζικό λογαριασμό των συμβαλλομένων, οποιοδήποτε ιδιωτικό ή δημόσιο έγγραφο αποδεικνύει την δωρεά ή την παράδοση του ποσού.
Τα αποδεικτικά βαρών για έξοδα της αλλοδαπής
Για τη δωρεά λοιπών κινητών περιουσιακών στοιχείων, οποιοδήποτε ιδιωτικό ή δημόσιο έγγραφο αποδεικνύει την αξία του αντικειμένου της δωρεάς.
Για αυτοκίνητο, η άδεια κυκλοφορίας του.
Για κινητά που έχουν ασφαλιστεί, το ασφαλιστήριο συμβόλαιο.
Αφορά μετοχές εισηγμένες στο ελληνικό ή σε ξένο χρηματιστήριο.
Αφορά μόνο χρηματικές δωρεές μεταξύ γονέων/τέκνων, συζύγων, μερών συμφώνου συμβίωσης και παππούδων, γιαγιάδων/ εγγoνών που διενεργούνται με μεταφορά χρημάτων διατραπεζικά. Αν η μεταφορά διενεργείται μεταξύ λογαριασμών που τηρούνται σε ελληνικές τράπεζες, το αποδεικτικό μεταφοράς προσκομίζεται μόνο αν η συναλλαγή δεν επιβεβαιωθεί από τις τράπεζες. Βλ. σχετικά αναλυτική περιπτωσιολογία Ε. 2077/22 και Α. 1162/2022
Αφορά δωρεές χρημάτων προς τα πρόσωπα της Α κατηγορίας της φορολογικής κλίμακας που διενεργούνται με κάθε άλλο τρόπο, πλην μεταφοράς ποσού μεταξύ τραπεζικών λογαριασμών και το σύνολο των χρηματικών δωρεών προς τα πρόσωπα της Β και Γ κατηγορίας της κλίμακας του άρθρου 79 του ν. 5219/25.
Αφορά τα έξοδα της περ. γ) του άρθρου 72 του Κώδικα Φορολογίας Περιουσίας (ν. 5219/2025).
Ενδεικτικά τιμολόγιο, απόδειξη λιανικών συναλλαγών, ιδιωτικό συμφωνητικό / συμβόλαιο, εκτίμηση αξίας από εκτιμητή.
Προσκομίζεται σε περίπτωση που δεν είναι δυνατή η άντληση των στοιχείων της άδειας από το περιουσιολόγιο οχημάτων της ΑΑΔΕ (mycar).
Αφορά ασφάλειες κατά κλοπής, πυρκαγιάς και λοιπών κινδύνων για κοσμήματα λοιπά πολύτιμα αντικείμενα, κάθε φύσης συλλογές έργων τέχνης, νομίσματα, γραμματόσημα, κ.λπ.
Η διαδικασία αφορά τις κάτωθι περιπτώσεις: α) Αρχικές δηλώσεις φόρου δωρεάς, για τις οποίες συντάσσεται συμβολαιογραφικό έγγραφο και οι οποίες αφορούν: -ακίνητα που βρίσκονται σε περιοχές στις οποίες ισχύει το σύστημα αντικειμενικού προσδιορισμού αξίας ακινήτων (Α.Π.Α.Α.), -κάθε είδους κινητά περιουσιακά στοιχεία -χρηματικά ποσά και β) Δηλώσεις για τη ματαίωση σύνταξης του σχετικού συμβολαιογραφικού εγγράφου εφόσον η αρχική δήλωση φόρου δωρεάς έχει υποβληθεί μέσω της εφαρμογής myProperty και δεν έχει συνταχθεί το συμβολαιογραφικό έγγραφο της δωρεάς. γ) τροποποιητικές εμπρόθεσμες δηλώσεις φόρου δωρεάς, εφόσον η αρχική δήλωση έχει υποβληθεί μέσω της εφαρμογής MyProperty και δεν έχει συνταχθεί το συμβολαιογραφικό έγγραφο της δωρεάς. δ) αρχικές (εμπρόθεσμες και εκπρόθεσμες) δηλώσεις φόρου δωρεάς κινητών ή χρημάτων για τις οποίες δεν συντάσσεται συμβολαιογραφικό έγγραφο και ειδικότερα: -δηλώσεις που υπάγονται στη φορολογική κλίμακα, δηλαδή δηλώσεις φόρου δωρεάς κινητών περιουσιακών στοιχείων καθώς και χρημάτων που μεταβιβάζονται με μεταφορά μεταξύ χρηματοπιστωτικών ιδρυμάτων, που αφορούν τα πρόσωπα της Α κατηγορίας της κλίμακας του αρ. 79 του ν. 5219/2025 και -δηλώσεις με αυτοτελή φορολόγηση, δηλαδή λοιπές δηλώσεις φόρου δωρεάς χρημάτων προς πρόσωπα Α κατηγορίας, οι οποίες δεν διενεργούνται με μεταφορά μεταξύ χρηματοπιστωτικών ιδρυμάτων καθώς και κάθε χρηματική δωρεά προς τα πρόσωπα της Β και Γ΄ κατηγορίας της κλίμακας του άρθρου 79 του ν. 5219/25.
Τροποποίηση της υπό στοιχεία Α. 1249/09.12.2021 απόφασης του Διοικητή της Ανεξάρτητης Αρχής Δημοσίων Εσόδων (ΑΑΔΕ) «Ηλεκτρονική υποβολή δήλωσης φόρου δωρεών/γονικών παροχών–“Δήλωση Δωρεάς/Γονικής Παροχής”» (Β΄5779).
Τροποποίηση και συμπλήρωση των υπό στοιχεία Α. 1151/31.10.2022 (Β΄5603), Α.1162/16.11.2022 (Β΄5870) και Α. 1249/9.12.2021 (Β΄5779) αποφάσεων του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.)
Ψηφιακή υποβολή δήλωσης φόρου δωρεάς/γονικής παροχής κινητών και χρημάτων χωρίς συμβόλαιο, καθορισμός των δικαιολογητικών των δηλώσεων φόρου δωρεάς/γονικής παροχής κινητών και χρημάτων -“Δήλωση φόρου δωρεάς/ γονικής παροχής κινητών και χρημάτων χωρίς συμβόλαιο μέσω της εφαρμογής myPROPERTY
Μεταβίβαση αρμοδιοτήτων και εξουσιοδότηση υπογραφής «Με εντολή Διοικητή» σε όργανα της Φορολογικής Διοίκησης
Ηλεκτρονική υποβολή δήλωσης φόρου δωρεών, γονικών παροχών «Δήλωση Δωρεάς/Γονικής Παροχής"
Καθορισμός της διαδικασίας υποβολής δηλώσεων φορολογίας κεφαλαίου, κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου.
Διαδικασία υποβολής δηλώσεων φορολογίας κεφαλαίου, κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου. - Εφαρμογή της απόφασης Α.1137/2020 (ΦΕΚ 2423 Β΄)
Προσδιορισμός της φορολογητέας αξίας ολόκληρης επιχείρησης, μερίδων ή μεριδίων και μη εισηγμένων στο χρηματιστήριο μετοχών που μεταβιβάζονται αιτία θανάτου, δωρεάς ή γονικής παροχής.
Οδηγίες για την εφαρμογή της απόφασης του Υπουργού Οικονομίας και Οικονομικών 1031583/253/ΑΟ013/1-4-2003ΠΟΛ.1055
Προσθήκη παρ. 1α στο άρθρο 103 του Κώδικα Φορολογίας Περιουσίας σχετικά με την υποχρέωση προσκόμισης του πιστοποιητικού του άρθρου 102 του Κώδικα
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Εφαρμόζονται οι διατάξεις του άρθρου 72 του ν. 5104/2024.
Με την αποδοχή της ηλεκτρονικής δήλωσης φόρου δωρεάς από τον δωρητή και από τον δωρεοδόχο η δήλωση υποβάλλεται και άμεσα παραλαμβάνεται από την αρμόδια φορολογική υπηρεσία (ΚΕ.ΦΟ.Κ./Δ.Ο.Υ.).
Μετά την τελευταία έγκριση/υποβολή της δήλωσης εκδίδεται από την εφαρμογή η πράξη προσδιορισμού του φόρου δωρεάς- η οποία και κοινοποιείται στον δωρεοδόχο- και η ταυτότητα οφειλής, όταν προκύπτει φόρος ή η ταυτότητα οφειλής στην περίπτωση του άμεσου προσδιορισμού του φόρου (χρηματικές δωρέες με αυτοτελή φορολόγηση 10% και χρηματικές δωρέες κάθε είδους με αυτοτελή φορολόγηση 20% και 40%). Με την υποβολή της δήλωσης παρέχεται η δυνατότητα εκτύπωσης της δήλωσης φόρου δωρεάς και της Πράξης Διοικητικού προσδιορισμού του φόρου, τόσο από τον συμβολαιογράφο, όσο και από τον δωρεοδόχο. Σε περίπτωση που προκύπτει φόρος εμφανίζεται και η Ειδοποίηση Πληρωμής Φόρου και το Αποδεικτικό Καταβολής. Το αποδεικτικό εκδίδεται και εκτυπώνεται, όταν η βεβαίωση του φόρου είναι σε μία δόση και εφόσον έχει εξοφληθεί ο συνολικός φόρος.
Μετά τη σύνταξη του συμβολαίου δωρεάς ο συμβολαιογράφος υποχρεούται να καταχωρήσει τα στοιχεία του συμβολαίου και να το επισυνάψει στην ηλεκτρονική εφαρμογή, εντός 15 εργάσιμων ημερών. Εντός εξήντα (60) ημερών από τη διεκπεραίωση των δηλώσεων φόρου δωρεάς για τις οποίες συντάσσεται συμβόλαιο και την ανάρτηση του συμβολαίου η αρμόδια ΔΟΥ/ΚΕ.ΦΟ.Κ. διενεργεί επαλήθευση της συμφωνίας του περιεχομένου της δήλωσης με τα οριζόμενα στην κείμενη νομοθεσία και: α) εφόσον δεν διαπιστώσει οποιοδήποτε σφάλμα που συνεπάγεται τον προσδιορισμό μειωμένου φόρου ολοκληρώνεται η επαλήθευση της δήλωσης και β) εφόσον διαπιστώσει οποιοδήποτε σφάλμα που συνεπάγεται τον προσδιορισμό μειωμένου φόρου αναρτά στην προσωποποιημένη πληροφόρηση του δωρεοδόχου στο myTAXISnet πρόσκληση για την υποβολή τροποποιητικής δήλωσης εντός δεκαπέντε (15) ημερών από την παραλαβή της πρόσκλησης, όπως αυτή ορίζεται στο άρθρο 5 του ν. 5104/2024. Αντίστοιχα, η αρμόδια Δ.Ο.Υ./ΚΕ.ΦΟ.Κ.- στην περίπτωση δωρεάς για την οποία δεν συντάσσεται συμβόλαιο- εντός 60 ημερών από την υποβολή της δήλωσης ελέγχει την ακρίβεια των δηλούμενων και τη συνδρομή των τυχόν προϋποθέσεων απαλλαγής και α) αν επαληθεύονται όλα τα στοιχεία, η διαδικασία ολοκληρώνεται, ενώ β) αν δεν επιβεβαιώνεται η τραπεζική συναλλαγή από τα τραπεζικά ιδρύματα ή δεν επισυνάπτονται τα απαραίτητα δικαιολογητικά ή απαιτούνται πρόσθετα, ο δωρεοδόχος καλείται για την υποβολή των κατά περίπτωση απαιτούμενων δικαιολογητικών εντός 5 εργάσιμων ημερών. Επισημαίνεται ότι στο τέλος κάθε μήνα η ΓΔΗΛΕΔ της ΑΑΔΕ καταρτίζει συγκεντρωτικές καταστάσεις των χρηματικών δωρεών, για τις οποίες υποβλήθηκαν δηλώσεις τον συγκεκριμένο μήνα. Τις καταστάσεις αυτές αποστέλλει στα χρηματοπιστωτικά ιδρύματα την 5η εργάσιμη ημέρα μετά το τέλος του μήνα με αίτημα την επιβεβαίωση των σχετικών τραπεζικών συναλλαγών. Τα χρηματοπιστωτικά ιδρύματα υποχρεούνται να απαντήσουν επί του αιτήματος εντός (15) ημερών από τη λήψη των καταστάσεων, ενώ ο δωρεοδόχος φυλάσσει τα απαιτούμενα δικαιολογητικά και υποχρεούται να τα επιδείξει όταν και εφόσον του ζητηθούν.
Σε περίπτωση μη υποβολής τροποποιητικής δήλωσης από τον δωρεοδόχο εντός της προθεσμίας των 15 ημερών, ο Προϊστάμενος της αρμόδιας Δ.Ο.Υ./Κ.ΕΦΟ.Κ. εκδίδει και κοινοποιεί αμελλητί εντολή ελέγχου. Ο έλεγχος διενεργείται υποχρεωτικά και κατά προτεραιότητα και ολοκληρώνεται εντός εξήντα (60) ημερών από την έκδοση της εντολής ελέγχου.
Ο εκτιμώμενος χρόνος υλοποίησης είναι ενδεικτικός. Εξαρτάται από την ποιότητα και την ταχύτητα των δεδομένων και του δικτύου. Συμπληρώθηκε για λόγους καθαρά συστημικούς.
Ο συνολικός χρόνος ολοκλήρωσης της διαδικασίας δεν μπορεί να προσδιοριστεί, δεδομένου ότι είναι συνάρτηση πολλών παραγόντων. Συναρτάται από τον χρόνο ανταπόκρισης των εμπλεκομένων υπηρεσιών και από την έγκαιρη παροχή των απαραίτητων τυχόν πληροφοριών από τον φορολογούμενο
Ηλεκτρονική παραλαβή της δήλωσης φόρου Δωρεάς
Έκδοση πράξης διοικητικού προσδιορισμού του φόρου και ταυτότητας οφειλής, όπου απαιτείται
Ενδιάμεσος έλεγχος δήλωσης- Επαλήθευση της συμφωνίας του περιεχομένου με τα οριζόμενά στην κείμενη νομοθεσία
Δήλωση Φόρου Μεταβίβασης Ακινήτων, Δωρεάς, Γονικής Παροχής και Κληρονομιάς